**OUR FESTIVAL 8: ΑΝΑΛΥΤΙΚΑ ΠΡΟΓΡΑΜΜΑ**

**Παράλληλη Δράση | Έκθεση**

**Trauma – Olena Kayinska, Ουκρανία**

Καθ’ όλη τη διάρκεια του Our Festival 8, θα παρουσιάζεται στον γύρω χώρο του θεάτρου της Ρεματιάς η συλλογή “Τραύμα” της Olena Kayinska από την Ουκρανία.

Το τραύμα είναι μία κατάσταση που υπερβαίνει τις επουλωτικές δυνατότητες ενός σώματος. Ως αποτέλεσμα αυτού, κάτι σπάει, σκίζεται, εξαφανίζεται ή αλλάζει μορφή. Η συλλογή “Τραύμα” της Olena Kayinska μέσα από τα αρχετυπικά σύμβολα που αξιοποιεί η καλλιτέχνις, διεγείρει αναμνήσεις και συναισθήματα συνδεδεμένα με τις συνθήκες που ο καθένας μας βιώνει σήμερα.

Την **Κυριακή 4 Σεπτεμβρίου και ώρα 20:00-20:30**, η Olena Kayinska, από το Lviv της Ουκρανίας, με συμμετοχή σε πάνω από 45 εκθέσεις και φεστιβάλ σύγχρονης τέχνης στην Ουκρανία, τη Γερμανία, την Τουρκία και τις ΗΠΑ, θα είναι κοντά μας για να μιλήσει για το έργο της σε μια ανοιχτή συζήτηση με το κοινό.

**Τρίτη, 30 Αυγούστου**

# 19:30 || Μια ασπίδα όνειρα | A(r)CT || Χοροθέατρο για μικρούς και μεγάλους || 60’

Ένα ταξίδι στον μαγικό κόσμο των βιβλίων. Εσύ άραγε έχεις βρεθεί σε τέτοιους κόσμους; Έχεις φανταστεί πως είναι να ζεις μέσα σε ένα βιβλίο; Έχεις σκεφτεί τι θα έκανες ως Δον Κιχώτης; Τι θα ονειρευόσουν να αλλάξεις στον κόσμο αυτό;

Την παράσταση θα ακολουθήσει ένα διαδραστικό εργαστήριο δημιουργικής κίνησης και αυτοσχεδιασμού μέσα από το οποίο οι μικροί και μεγάλοι μας φίλοι, θα έχουν την ευκαιρία να ταξιδέψουν με τη φαντασία τους σε διάφορους μαγικούς τόπους, ανακαλύπτοντας καινούργιους τρόπους να κινούν το σώμα τους και να διηγηθούν τις δικές τους ιστορίες.

**Συντελεστές:**

**Χορογραφία/ Σύλληψη** : Ελένη Παπαϊωάννου

**Ερμηνεία και συνδημιουργία κινητικού υλικού**:

Έμυ Αμερικάνου, Ερικέτη Ανδρεαδάκη, Τάσος Νίκας και Μιχάλης Σαγάνης

**Μουσική επιμέ**λεια/ **σχεδιασμός** : Πάνος Χουντουλίδης

**Επιμέλεια Κοστουμιών και σκηνικών αντικειμένων**: Μελισσάνθη Σπέη

**Σκηνογραφία**/ **Σκηνικά** : Δημήτρης Κωνσταντάρας & Ελένη Παπαϊωάννου

**Αφήγηση**: Λάμπρος Παπαγεωργίου

# 21.30: A Body Thrown at an Angle Toward the Horizon | Panic Button Theatre (Βουλγαρία) || Θέατρο || 60’

Μία δύσκολη ιατρική διάγνωση δίνει την ευκαιρία σε τέσσερις γυναίκες να γίνουν καλύτερες εκδοχές του εαυτού τους, να ξαναθέσουν προτεραιότητες, να βρουν νόημα στη ζωή τους και να αφεθούν στην ευτυχία, στην αγάπη και στα όνειρα. Εδώ, τώρα, αμέσως, χωρίς τις επιπλοκές του αύριο.

Μία παράσταση θεάτρου της επινόησης, βασισμένη στο βιβλίο “The Year of The Eight Chemos” της Petya Nakova. Για το έργο της, η Vasilena Radeva ήταν υποψήφια για το βραβείο σκηνοθεσίας στα National Theatre Awards “Ikar”.

**Συντελεστές:**

**Σκηνοθεσία:** Vasilena Radeva

**Παίζουν**: Elena Dimitrova, Bogdana Kotareva, Yuliana Saiska, Nevena Kaludova

**Τετάρτη, 31 Αυγούστου**

# 17.00: Από την εικόνα της οθόνης στην εικόνα της φύσης | Big Wheel | Εργαστήριο για εφήβους || 120’

Στο δάσος της Ρεματιάς, θα χτίσουμε μία περιπατητική διαδρομή που τα παιδιά θα επιλέξουν τα δικά τους υλικά για να πλάσουν τον δικό τους μοναδικό κόσμο. Μία ακροβασία ανάμεσα στο φανταστικό και στο πραγματικό στο εδώ και στο τώρα.

Με βασικό εργαλείο το θεατρικό παιχνίδι θα διασκεδάσουμε, θα γνωριστούμε και θα αναπτύξουμε κοινούς κώδικες επικοινωνίας. Θα μάθουμε να ακούμε το σώμα μας, να το φροντίζουμε, να το σεβόμαστε και θα το ενδυναμώσουμε για να μας στηρίζει.

**Κράτηση θέσεων στο**: 6931583685

**Συντονίζουν**: Μαρία Στεφανίδου, Ράσμι Σούκουλη

# 21.00: Inside Out | Ωριάνα Κατσανικάκη |Συναυλία| 10’

Η ανησυχία και η αβεβαιότητα της νέας γενιάς σε μια συλλογή τραγουδιών που ξεκινά από το προσωπικό βίωμα για να μιλήσει για ζητήματα πανανθρώπινα. Με μία αφήγηση που ρέει και την ζεστή φωνή της Ωριάνας Κατσινακάκη, το ακροατήριο θα έρθει σε επαφή με τις δυσκολίες μιας γενιάς και το ψυχικό σθένος που χρειάζεται καμιά φορά για να συνεχίσουμε και να σταθούμε όρθιοι γύρω από έναν κόσμο που καταρρέει.

# 21.30: Moon Moth Live || Live performance – Video & Light installation |40’

Τέσσερις μουσικοί συνυπάρχουν με την τεχνολογια για να δημιουργήσουν ένα non-stop, ambient/trip hop ηχοτοπίο, που συνυπάρχει και επηρεάζεται από τη φωτιστική εγκατάσταση γύρω του. Το κοινό βρίσκεται γύρω από την μπάντα, οι μουσικοί σε σχήμα σταυρού, και με χρήση ειδικής τεχνολογίας ήχου βιώνουν αυτό που συμβαίνει όχι πια σαν απλοί ακροατές.

# 22.00: Playground Theory Live | Συναυλία | 50’

Οι Playground Theory, έχοντας στο ενεργητικό τους live εμφανίσεις κυρίως σε Αθηναϊκές σκηνές και μία σειρά από δημοφιλή singles (*Waves, Escape the Night, Woman Outside, Paper Words κ.α.*) έρχονται για μία μοναδική συναυλία για να μας ταξιδέψουν με τις μουσική τους που έχει χαρακτηριστεί *dream pop, cinematic, σύγχρονη synth-pop με dreamy φωνητικά και κυρίαρχες μελωδίες αλλά και παραδοσιακά – ανατολικά στοιχεία.*

**Playground Theory**: Μάρσια Ισραηλίδη (vocals – synths), Φώτης Τυροκόμος (drums), Δημήτρης Νέγκας (synths), Διαμαντής Καζούρης (guitar – synths), Τόλης Μετζηδάκης (bass)

**Πέμπτη, 1η Σεπτεμβρίου**

# 20.00: Έχουν τα ρομπότ συναισθήματα; | Μανώλης Σαριδάκης | Χορός | 15’

“*Η παράσταση που θα δείτε έχει σχέση με τα ρομπότ. Επέλεξα αυτό το θέμα, επειδή καμιά φορά νιώθω κι εγώ σαν ρομπότ. Πήρα μια συνέντευξη και έκανα έρευνα για να μάθω για τα ρομπότ. Πώς κινούνται και πώς βοηθάνε τους ανθρώπους; Είχα κάποια ερωτήματα: Έχουν τα ρομπότ μηχανική καρδιά; Το μυαλό των ρομπότ είναι ίδιο με το μυαλό των ανθρώπων; Τα ρομπότ κάνουν δουλειές χωρίς να βαριούνται; Τα ρομπότ κάνουν ό,τι θέλουν εκείνα ή ό,τι θέλει ο άνθρωπος; Ελπίζω να νιώσετε χαρούμενοι όταν δείτε την παράστασή μου*.”

Το έργο του Μανώλη Σαριδάκη, μια παραγωγή της Στέγης του Ιδρύματος Ωνάση, επιλέχθηκε να συμμετάσχει στο ONC9 (9th Onassis New Choreographers Festival, 2022), στο πλαίσιο του Europe Beyond Access, προωθώντας την επαγγελματική εξέλιξη καλλιτεχνών με μαθησιακές αναπηρίες.

**Συντελεστές:**

**Ιδέα:** Μανώλης Σαριδάκης

**Χορογραφία**: Μανώλης Σαριδάκης σε συνεργασία με τους χορευτές

**Χορευτές**: Ολυμπία Αντωνένα, Ειρήνη Κουρούβανη, Χρήστος Χριστακόπουλος, Μανώλης Σαριδάκης

**Mentoring-δραματουργία**: Μέντη Μέγα

**Πρωτότυπη** **μουσική**: Χρήστος Χριστακόπουλος

**Κοστούμια**: Μαριλένα Καλαϊντζαντωνάκη

**Φωτισμοί**: Κώστας Μπεθάνης

**Μακιγιάζ**: Αλεξάνδρα Ρέντζου

**Φωτογραφίες**: Πηνελόπη Γερασίμου για τη Στέγη Ιδρ. Ωνάση

**Εκτέλεση Παραγωγής**: Χρίστος Παπαμιχαήλ – LIMINAL

**Οργάνωση Παραγωγής**: Χριστίνα Λιάτα – Στέγη Ιδρύματος Ωνάση

**Υποστήριξη παρουσίασης**: Στέγη του Ιδρύματος Ωνάση – Πρόγραμμα Εξωστρέφεια

*Το έργο του Μανώλη Σαριδάκη δημιουργήθηκε στο πλαίσιο του προγράμματος Europe Beyond Access και της δέσμευσης της Στέγης Ωνάση σε ζητήματα πρόσβασης ατόμων με αναπηρία στον χορό.*

# 20.30: The Code | Ελεάννα Καλαβίτη, Ζήνα Βογιοκαλάκη| Χορός | 15’

Ένας νέος τρόπος σκέψης για να κινηθείτε, να επικοινωνήσετε και να έρθετε σε σωματική επαφή με έναν άνθρωπο.

Μια δομή από χειρονομίες και κινήσεις που συλλαμβάνει και μεταφέρει μια ιστορία συναισθημάτων.

Όπως ακριβώς το μήνυμα στον προφορικό λόγο βρίσκεται στην κατασκευή κειμένων που βγαίνουν από την σύνθεση γραμμάτων, λέξεων, προτάσεων και παραγράφων, έτσι και το νόημα στο χορό εξαρτάται από τον συνδυασμό των στοιχείων του κινητικού µας κώδικα που θα σχηματίσουν εκφραστικές μορφές.

**Συντελεστές:**

**Χορογράφος** : Ελεάννα Καλαβίτη

**Χορεύτριες**: Ζήνα Βογιοκαλάκη και Ελεάννα Καλαβίτη

# 21.00: Vientre | Cia Maximiliano Sanford (Βραζιλία, Νικαράγουα) | Χορός |30’

O Maximiliano Sanford και ο Yeinner Chicas συστήνονται στο ελληνικό με το συναρπαστικό “Vientre”, που συνδυάζει τις ευρύτερες αναφορές των δύο χορευτών, τα ακροβατικά, τις φωνητικές τους αναζητήσεις στο πολυφωνικό τραγούδι, καθώς και τον χορό της κοιλιάς με επιρροές από τη Νικαράγουα. Ο Maximiliano Sanford, πρώην μέλος της Ολυμπιακής Ομάδας Γυμναστικής της Βραζιλίας, επιδιώκει μέσα από το Vientre να ενσωματώσει την ακροβατική κινησιολογία στο λεξιλόγιο μιας παράστασης σύγχρονου χορού που ισορροπεί ανάμεσα στη δύναμη και στην απαλότητα.

**Συντελεστές:** Maximiliano Sanford, Yeinner Chicas

**21.30: Ο Κάτω Κόσμος του Έρωτα |** Σταύρος Ζαφείρης | Χορός | 30’

Ο έρωτας σαν λύτρωση και υπαρξιακό αστείο που η φύση παίζει σε βάρος μας. Πόσο μπορούμε να τραβήξουμε τα δεσμά του μέχρι αυτά να ξεκινήσουν να μας πληγιάζουν; Ποιά είναι τα όρια κι οι κανόνες του. Οι κυρίαρχοι και οι κυριευμένοι; Πως η τοξικότητα που γεννά η ανικανοποίητη ανάγκη ταξιδεύει μέσα από το σώμα μας με μικρές ενδείξεις, χειρονομίες και σινιάλα μέχρι να φτάσει τους πιο απίθανους αποδέκτες. Ποιό είναι το όνομα αυτού του υπόγειου κόσμου που δημιουργούμε και μέσα σ' αυτόν σπρώχνουμε τις μικρές ή μεγάλες ακυρώσεις μας;

Το έργο του Σταύρου Ζαφείρη δημιουργήθηκε στο πλαίσιο του προγράμματος Europe Beyond Access και της δέσμευσης της Στέγης Ωνάση σε ζητήματα πρόσβασης ατόμων με αναπηρία στον χορό.

**Συντελεστές:**

**Ερμηνεία-Σύλληψη-Χορογραφία:** Σταύρος Ζαφείρης

**Ερμηνεία-Συνδημιουργία:** Έλενα Μπότη, Κωνσταντίνα Μπάρκουλη

**Σύμβουλος Δραματουργίας:** Ροδιά Βόμβολου

**Κοστούμια:** Σταύρος Ζαφείρης

**Παραγωγή:** Στέγη Ιδρύματος Ωνάση, στα πλαίσια του Ευρωπαϊκού δικτύου Europe Beyond Access

**Εκτέλεση παραγωγής:** Χρίστος Παπαμιχαήλ - liminal

# 22.00: Liquid and Plastic body 0.0 | A. Isa Araújo (Πορτογαλία) | Video Art |10’

Η Πορτογαλίδα καλλιτέχνις A. Isa Araújo συστήνεται στο ελληνικό κοινό με την παρουσίαση του τελευταίου της έργου “Υγρό και Πλαστικό σώμα 0.0”: όλα τα υλικά στο περιβάλλον περνούν μέσα από το (περισσότερο από) ανθρώπινο σώμα, είναι ρευστά και το διαπερνούν καθώς διασχίζει τον κόσμο, όντας ο ίδιος ο κόσμος. Ενώνουν τις γραμμές που τον υφαίνουν και μπλέκονται ανάμεσά τους. Δεν υπάρχει σταθερή, αμετακίνητη ύλη. Η ύλη είναι μετάλλαξη, συνεχής ροή. Αναπόσπαστο κομμάτι αυτού του δικτύου, τι συμβαίνει στο σώμα στους καιρούς της κλιματικής κρίσης που φέρνουν μαζί τους τον ντετερμινισμό, το τέλος και την κατάσταση της έκτακτης ανάγκης;

# 22.15: Creation in Isolation | Finn Nichol (Iρλανδία) | Video Art | 30’

Ο ευρηματικός νέος Ιρλανδός video artist Finn Nichol παρουσιάζει τις τελευταίες του δημιουργίες στο Our Festival 8. To Lonely Sea (RDS visual art awards, 2021) και το Wolf–Trap Mountain (διάκριση στο Birr Luminaries Arts festival, με τη στήριξη του Συμβουλίου των Τεχνών της Ιρλανδίας) δημιουργήθηκαν στη διάρκεια του lockdown και μέσα στις δυσκολίες της έξαρσης μιας αρθριτικής νόσου του καλλιτέχνη. Και στα δύο έργα, οι χαρακτήρες απομονωμένοι ζουν σε χορογραφημένες λούπες σε έναν κόσμο που μέρα με τη μέρα αγγίζει όλο και περισσότερο τα όρια του σουρεαλισμού.

*Μετά τις προβολές θα ακολουθήσει Q&A με τους δημιουργούς.*

**Παρασκευή, 2 Σεπτεμβρίου**

# 19:30 Μία Θαυμάσια Ημέρα | Artika | Θεατρική παράσταση για παιδιά ηλικίας 3+ |45’

Από πολύ νωρίς στη ζωή μας αρχίζουμε να διαμορφώνουμε συνήθειες και ρουτίνες που μας προσφέρουν ασφάλεια και την αίσθηση ότι όλα βρίσκονται υπό έλεγχο. Κάποτε, όμως, χάνουμε τον έλεγχο και τότε είναι να σα να χάνεται η γη κάτω από τα πόδια μας, χάνεται η λογική, η ισορροπία, ακόμα και τα λόγια μας. Τότε, είναι η ώρα να ανακαλύψουμε ξανά τον κόσμο, τις σχέσεις, να συνδεθούμε με όσα υπάρχουν γύρω μας, με κάποια από αυτά ίσως και για πρώτη φορά, και να συναντηθούμε με τα λόγια του ποιητή: Εδώ ας σταθώ. Κι ας δω κι εγώ την φύσι λίγο (Κ.Π. Καβάφης «Θάλασσα του πρωϊού»).

**Συντελεστές:**

**Σκηνοθεσία**: Μαριλένα Τριανταφυλλίδου

**Ερμηνεία**: Μαρία Μπαλούτσου, Κλεονίκη Καραχάλιου, Βασίλης Καζής

# 21.00: Ο mπάτλερ | Splish Splash | Θεατρική Παράσταση Παντομίμας |80’

Δεκαοκτώ χρόνια μετά την πρώτη συνάντησή τους με το αθηναϊκό κοινό οι Splish-Splash παρουσιάζουν μία μοναδική κωμωδία βωβού κινηματογράφου που αποθεώθηκε όπου κι αν παρουσιάστηκε: ένας πολλά υποσχόμενος οικονομολόγος δέχεται με βαριά καρδιά τη θέση του μπάτλερ στην έπαυλη ενός μεγιστάνα με την ελπίδα σύντομα να ανελιχθεί. Δείχνει να έχει συμβιβαστεί με το status quo, ώσπου προσλαμβάνεται μια επαναστατημένη μουσικός, η παρουσία της οποίας θα θέσει πολλά ερωτήματα*: Έχει ηθικό ανάστημα η μεσαία τάξη; Είναι ο μπάτλερ πάντα ο δολοφόνος; Βλάπτει το κάπνισμα σοβαρά την υγεία;*

**Συντελεστές Παράστασης:**

**Σκηνοθεσία**: JohnnyO

**Παίζουν**: Johnny O, Βασίλης Γιαννέλος, Σίμος Κυπαρισσόπουλος, Δημήτρης Μικιός, Μαρία Μπαλούτσου, Ντίνος Ποντικόπουλος, Μάριος Συμεωνίδη

# 22.30: King García Live | Συναυλία | 40’

Οι King Garcia, ένα instrumental κουαρτέτο, το οποίο ακούγεται σαν μια ροκ μπάντα που εισέβαλε σε ορχήστρα του Έννιο Μορικόνε, μας παρουσιάζουν ένα ιδιαίτερο μουσικό και κινηματογραφικό σύμπαν.

**King García:** Κάμιλ Καμιενιέτσκι – Drums, Samples, Κορνήλιος Κυριακίδης – Μπάσο, Κώστας Κωνσταντινίδης – Κιθάρα, Αλέξανδρος Ορφανός – Τρομπέτα, Κλαρίνο

**Σάββατο, 3 Σεπτεμβρίου**

# 13:00 -19:00 | Σωματική Έκφραση Και Θεατρικός Κλόουν | Inigo Carcίa Cantero| Εργαστήριο για παιδιά και εφήβους | 360’

Στο εργαστήριο Σωματικής Έκφρασης και Θεατρικού Κλόουν θα δουλέψουμε πάνω σε ασκήσεις που βοηθούν στην ανάπτυξη και την αφομοίωση της εσωτερικής και εξωτερικής τεχνικής της κίνησης του σώματος, της θεατρικής παρουσίας και του παιχνιδιού. Θα δώσουμε προσοχή στη γραμματική και τη θέση του σώματος, στη μάσκα και στο σκηνικό χώρο. Θα εξερευνήσουμε τον αυτοσχεδιασμό, την ευχαρίστηση της ύπαρξής μας στη σκηνή, χωρίς προσδοκίες για επιτυχία. Με ομαδική δουλειά και δημιουργία θα φτάσουμε στον θεατρικό Κλόουν, στον μαγικό αυτόν κόσμο που μας δίνει την ελευθερία να παίξουμε με κάθε ερέθισμα και κάθε εαυτό μας, όπως φυσικά και με το κοινό.

Σκοπός μας είναι να δημιουργήσουμε μαζί ένα ασφαλές, ευχάριστο και δημιουργικό περιβάλλον πειραματισμού για να απολαύσουμε τη διαδικασία ανακάλυψης των δυνατοτήτων του σώματος και των τρόπων έκφρασής του. Ένας ακόμη στόχος είναι η παροχή θεατρικών εργαλείων μέσα από ένα ευρύ φάσμα που ενδυναμώνει τους συμμετέχοντες τόσο στην καθημερινότητα, όσο και στην επαγγελματική ζωή.

Το εργαστήριο θα διεξαχθεί στα αγγλικά και τα ελληνικά.

**Κράτηση θέσεων στο**: 6947583259

**Συντονίζει:** Ινίγκο Γκαρθία

Το εργαστήριο θα λάβει χώρα στην Αίθουσα Εκδηλώσεων του Δήμου Χαλανδρίου.

# 20.00: Αποχαιρετισμός | Quo Vadis | Χορός |70’

Ένα ντουέτο που διαπραγματεύεται τις στιγμές του αποχωρισμού κατά την διάρκεια της κοινής τους πορείας: κοινές στιγμές που μοιάζουν με συμπτώσεις, γνωριμία, εγωισμός, άμυνες και υπεροχή, θάρρος, προσαρμογή και κατανόηση.

**Συντελεστές:**

**Ιδέα**: Ζαφειρία Τσιρακάκη

**Χορογραφία** – Ερμηνεία: Χρήστος Σάντα Μαρία , Ζαφειρία Τσιρακάκη

**Μουσική**: Βασίλης Κουτσιλιέρης

# 21.30: ASPARAGUS | Ανθή Κουγιά και Mafalda Miranda Jacinto (Ελλάδα, Πορτογαλία) | Performance | 40’

Ένα δείπνο που δεν ήρθε κανείς / Το τραπέζι, από χώρος συνύπαρξης και μοιράσματος, μετατρέπεται / σε χώρο προσωπικό και μοναχικό / σε ένα χώρο αναμονής / γεμάτο απουσίες / Η βουτιά των χαρακτήρων μέσα σε ένα φαντασιακό κόσμο επιθυμιών και προσδοκιών / που κάνει το τραπέζι να σπάσει από το ανυπόφορο βάρος / Το φαγητό-αφού δεν μπορεί να καταναλωθεί- γίνεται ένα στοιχείο διαρκώς μεταβαλλόμενο / μετατρέπεται σε αφηγητή ιστοριών / σε προσωποποίηση όλων εκείνων που λείπουν / και τελικά σε σύμβολο μιας πείνας ακόρεστης για όλα όσα θέλουμε να γίνουμε / για όλα όσα θέλουμε να ζήσουμε.

Δουλεύοντας γύρω από την αποδόμηση παγιωμένων θεατρικών συμβάσεων και την αναζήτηση ενός λεξιλογίου που προσανατολίζεται στην ανάδειξη του υλικού κόσμου (αντικείμενα, σώματα, σκηνογραφία στον χώρο, ήχος, φωνή και σιωπή) ως συστατικό στοιχείο της performance, η Ανθή Κουγιά και η Mafalda Miranda Jacinto θα μας παρασύρουν στο σουρεαλιστικό τους σύμπαν.

**Σύλληψη, σκηνοθεσία και ερμηνεία**: Ανθή Κουγιά και Mafalda Miranda Jacinto

# 22.30: Greek Precarious Body | Όλγα Ντέντα (Ελλάδα, Ηνωμένο Βασίλειο) | Live Art Performance|45’

Το ”Greek Precarious Body” είναι μία live art performance, που εξερευνά την έννοια της αβεβαιότητας. Βασίζεται σε πυρηνικά νοήματα από τον αρχαίο μύθο του Οιδίποδα με σύγχρονους όρους, μέσω του εννοιολογικού πρίσματος “The Precarious” της Judith Butler. Η ιδέα του κοστουμιού χρησιμοποιείται ως μεταφορά για όλους εκείνους τους “άλλους” που ελέγχουν τον άνθρωπο και επηρεάζονται από αυτόν. Το σώμα περιορίζεται από αφαιρετικές δομές και χρησιμοποιώντας πειραματικές σκηνογραφικές πρακτικές, εξερευνάται η έννοια της αβεβαιότητας και της ευαλωτότητας.

**Συντελεστές:** Όλγα Ντέντα, Φάνης Σακελλαρίου, Aziza Kadyri

**Κυριακή,4 Σεπτεμβρίου**

# 20:00-20:30: Trauma | Olena Kayinska, Ουκρανία| Παρουσίαση – Ανοιχτή συζήτηση

Η Olena Kayinska, από το Lviv της Ουκρανίας, με συμμετοχή σε πάνω από 45 εκθέσεις και φεστιβάλ σύγχρονης τέχνης στην Ουκρανία, τη Γερμανία, την Τουρκία και τις ΗΠΑ, θα παρουσιάσει τα έργα της στο Our Festival 8 και θα είναι κοντά μας για να μιλήσει για το έργο της σε μια ανοιχτή συζήτηση με το κοινό.

Το τραύμα είναι μία κατάσταση που υπερβαίνει τις επουλωτικές δυνατότητες ενός σώματος. Ως αποτέλεσμα αυτού, κάτι σπάει, σκίζεται, εξαφανίζεται ή αλλάζει μορφή.

Η συλλογή “Τραύμα” της Olena Kayinska μέσα από τα αρχετυπικά σύμβολα που αξιοποιεί η καλλιτέχνις, διεγείρει αναμνήσεις και συναισθήματα συνδεδεμένα με τις συνθήκες που ο καθένας μας βιώνει σήμερα.

\*\*\**Καθ’ όλη τη διάρκεια του Our Festival 8 θα παρουσιάζεται στον γύρω χώρο του θεάτρου της Ρεματιάς η συλλογή “Τραύμα” της Olena Kayinska από την Ουκρανία*.

# 21.30| σπόρους | Ντιλγκιρούδι | Συναυλία | 45’

Το Ντιλγκιρούδι έρχεται στο Our festival με πέντε φωνές και μία λύρα, παρουσιάζει τραγούδια από το ομαδικό φωνητικό ρεπερτόριο της Θράκης και της Μακεδονίας, σολιστικό και οργανικό ρεπερτόριο ενορχηστρωμένο για πέντε φωνές και λύρα και νέες συνθέσεις με στιχουργικά ή μουσικά μοτίβα της βαλκανικής γειτονιάς.

Από το Κωστί της Θράκης, ως το Βώλακα της Δράμας, από το φωνητικό ρεπερτόριο ως τους σκοπούς της λύρας και από τον Μικροκωνσταντίνο ως την Κόρη Ελένη. Έντονη παρουσία στο επιλεγμένο ρεπερτόριο έχει το γυναικείο στοιχείο: οι κόρες, οι μάνες, οι παπαδιές, οι αγαπημένες, οι προδομένες, οι καλογριές, οι νεκρές, οι γιάτρησσες, οι αδερφές.

Οι γυναίκες στη στιχουργία του παραδοσιακού τραγουδιού, ομολογούν, μέσα από διάφορους κοινωνικούς ρόλους, αυτά που έμειναν ανομολόγητα στη ζωή τους. Και φυλάνε τα τραγούδια σαν τους σπόρους που μαζεύουν και ξεραίνουν το Σεπτέμβρη, γνωρίζοντας πως έχουν κι άλλη ζωή να δώσουν.

**Ντιλγκιρούδι**: Ιωάννα Καλλέργη, Νατάσα Τσακηρίδου, Σαλονικιά Τσαντσάνη, Λυδία Φουρτούνα, Αναστασία Χατζηαποστολίδου

# 22.00: Ποιητική | Αλέντι | Συναυλία | 90’

Οι Αλέντι θα παρουσιάσουν κομμάτια από τον πρόσφατο δίσκο τους “Γιασεμί” αλλά και νέες συνθέσεις τους που θα εμπεριέχονται στον επερχόμενο δίσκο τους.

Η μουσική τους είναι μια τομή μεταξύ των παραδοσιακών τοπικών μουσικών της Ελλάδας και του ευρύτερου Μεσογεικού χώρου και της σύγχρονης καλλιτεχνικής προσέγγισης του σχήματος. Το κοινό θα θυμηθεί παλαιότερες εποχές, ρομαντικές και νοσταλγικές, υπό το πρίσμα του σήμερα, άλλοτε αυστηρό, άλλοτε χιουμοριστικό και άλλοτε πιο ανάλαφρο. Μουσικές που εκφράζουν τη χαρμολύπη, συναίσθημα δυνατό και έντονο που εκφράζει το μεσογειακό ταπεραμέντο, το φως του ήλιου που καίει και τη δροσιά της θάλασσας και του βουνού που κατευνάζουν τα πάθη.

**Αλέντι:** Παντελής Αγκιστριώτης – πολίτικη λύρα, Βασίλης Ζιγκερίδης – κανονάκι, Γιώργος Πολυχρονιάδης – κοντραμπάσο, Αλέξανδρος Ριζόπουλος – κρουστά